FI
20.9.2023
Euroopan unionin virallinen lehti
L 231/207
LIITE IV
UNITED STATES OF AMERICA Federal Trade Commission WASHINGTON, D.C. 20580
Office of the Chair
9. kesäkuuta 2023
Didier Reynders Oikeus-, kuluttaja- ja tasa-arvoasioista vastaava komissaari Euroopan komissio Rue de la Loi / Wetstraat 200 1049 Bryssel Belgia
Arvoisa komissaari Reynders,
Yhdysvaltojen liittovaltion kauppakomissio kiittää mahdollisuudesta kertoa toimista, joilla se valvoo EU:n ja Yhdysvaltojen tietosuojakehyksen periaatteiden toteutumista.
Liittovaltion kauppakomissio on pitkään pyrkinyt suojelemaan kuluttajia ja yksityisyyttä kansainvälisissä yhteyksissä, ja olemme sitoutuneet varmistamaan tämän kehyksen kaupan alaa koskevien näkökohtien noudattamisen.
Liittovaltion kauppakomissio on hoitanut tätä tehtävää vuodesta 2000 lähtien Yhdysvaltojen ja EU:n Safe Harbor -järjestelyn yhteydessä ja vuodesta 2016 lähtien EU:n ja Yhdysvaltojen Privacy Shield -järjestelyn yhteydessä.
(1) Euroopan unionin tuomioistuin mitätöi 16. heinäkuuta 2020 tietosuojan riittävyyttä koskevan Euroopan komission päätöksen, johon EU:n ja Yhdysvaltojen Privacy Shield -järjestely perustui.
Mitätöinti perustui ongelmiin, jotka eivät liittyneet kaupallisiin periaatteisiin, joiden noudattamista liittovaltion kauppakomissio valvoi.
Yhdysvallat ja Euroopan komissio ovat sittemmin neuvotelleet EU:n ja Yhdysvaltojen tietosuojakehyksen vastauksena EU:n tuomioistuimen päätökseen.
Kirjoitan vahvistaakseni liittovaltion kauppakomission sitoutumisen EU:n ja Yhdysvaltojen tietosuojakehyksen periaatteisiin.
Erityisesti vahvistamme sitoumuksemme kolmella keskeisellä alueella: 1) annamme etusijan valitusten käsittelemiselle ja tutkimuksille, 2) haemme määräyksiä ja valvomme niiden noudattamista ja 3) teemme valvontayh­ teistyötä EU:n tietosuojaviranomaisten kanssa.
I.
Johdanto
a.
Liittovaltion kauppakomission työ yksityisyyden suojan valvonnassa ja alan toimintaperiaatteiden luomisessa Liittovaltion kauppakomissiolla on laajat siviilioikeudellista lainvalvontaa koskevat toimivaltuudet, joilla se voi edistää kuluttajansuojaa ja kaupallisen alan kilpailua.
Osana kuluttajansuojaan liittyviä tehtäviään liittovaltion kauppakomissio valvoo useiden lakien noudattamista suojellakseen kuluttajien ja heitä koskevan tiedon yksityisyyttä ja turvallisuutta.
(1) Puheenjohtaja Edith Ramirezin oikeus-, kuluttaja- ja tasa-arvoasioista vastaavalle Euroopan komission jäsenelle Věra Jouroválle lähettämä kirje, jossa selostetaan, kuinka liittovaltion kauppakomissio valvoo EU:n ja Yhdysvaltojen uuden Privacy Shield -järjestelyn noudattamista (29. helmikuuta 2016), saatavilla osoitteessa https://www.ftc.gov/legal-library/browse/cases-proceedings/publicstatements/letter-chairwoman-edith-ramirez-vera-jourova-commissioner-justice-consumers-gender-equality-european.
Liittovaltion kauppakomissio sitoutui aiemmin myös valvomaan Yhdysvaltojen ja EU:n Safe Harbor -ohjelman noudattamista.
Liittovaltion kauppakomission puheenjohtajan Robert Pitofskyn kirje Euroopan komission sisämarkkinoiden pääosaston johtajalle John Moggille (14. heinäkuuta 2000), saatavilla osoitteessa https://www.federalregister.gov/documents/2000/07/24/00-18489/issuance-of-safeharbor-principles-and-transmission-to-european-commission.
Tämä kirje korvaa aiemmat sitoumukset.